[{"text_idx": "#000000", "text": "AvalehtToimetaja valikServiti ja Viljandi pa\u0308a\u0308sesid oodatult veerandfinaali"}, {"text_idx": "#000001", "text": "Serviti ja Viljandi pa\u0308a\u0308sesid oodatult veerandfinaali"}, {"text_idx": "#000004", "text": "Aasta tagasi Eesti ka\u0308sipallikarikavo\u0303istlustel finaalis kohtunud Po\u0303lva Serviti ja Viljandi HC kindlustasid koha ta\u0308navuse karikasarja kaheksa parema hulgas. Viljandi oli teistkordselt u\u0308le Aruku\u0308la/Audentesest ja edenes veerandfinaali koondtulemusega 68:39. Karikakaitsja Serviti tegi korduskohtumises HC Kehra/Horizon Pulp&Paperiga 32:32 viigi aga pa\u0308a\u0308ses veerandfinaali skooriga 64:54."}, {"text_idx": "#000005", "text": "Kui esimeses ma\u0308ngus Kehras po\u0303genes Serviti kiirelt turvalisse eduseisu, siis Mesika\u0308pa hallis hargnes avaminutitest peale tasava\u0308gine heitlus. Eduseisus olev meeskond vahetus pidevalt, ent esimese 23 minuti jooksul ei saanud kumbki tiim enamat kui minimaalse edu. Ehk siis seisuni 11:11 olid tablool sa\u0308ranud ko\u0303ikvo\u0303imalikud viiginumbrid."}, {"text_idx": "#000006", "text": "La\u0308tlasest parema\u0308a\u0308r Uvis Strazdins\u030c viis Kehra 24. minutil juhtima 13:11, kuid minutilise mo\u0303ttepausi ja\u0308rel tuli Sander Sarapuu ja Raiko Rudissaare visetest ja\u0308lle viik. Kehra sai uuesti ette ning et viimasel kolmel minutil ei suutnud kumbki meeskond vastase puurivahti u\u0308le ma\u0308ngida, vo\u0303itsid poolaja 15:14 ku\u0308lalised."}, {"text_idx": "#000007", "text": "Teise pooltunni algul sai Kehra kolmeva\u0308ravalise eduseisu, kuid Ivan Telepnev ja Kristjan Muuga vahendasid va\u0308he ja\u0308lle minimaalseks. Siis aga tabas kaks korda ja\u0308rjest Indrek Normak ning Dmo\u0303tro Jankovski va\u0308ravast tuli juba 22:18 Kehra kasuks. Po\u0303lvalased no\u0303elusid rebenenud vahe uuesti kinni ja olid ja\u0308tkuvalt u\u0308he-kahega taga."}, {"text_idx": "#000008", "text": "Alles 57. minutil jo\u0303uti Hendrik Varuli tabamusest viigini 29:29. Ainuu\u0308ksi viimasel minutil viskasid kaks meeskonda neli va\u0308ravat, Serviti sai paaril korral juhtimagi, aga pa\u0308rast Kehra time-outi tegi Anton Borovski lo\u0303ppseisuks 32:32. Koondtulemusega 64:54 pa\u0308a\u0308ses veerandfinaali Serviti."}, {"text_idx": "#000010", "text": "Viljandi HC tunnistas meistrivo\u0303istlustel kodusaalis Aruku\u0308la/Audentese u\u0308heva\u0308ravalist paremust ning ehkki karika avama\u0308ngus saadi kaheksava\u0308ravaline edu, juhuse hooleks midagi ei ja\u0308etud. Ku\u0308lalised said esimese va\u0308rava ma\u0308ngust alles 12. minutil ja selleks ajaks olid mulgid juba 7:1 ees. Vahe kasvas veelgi, ent Aruku\u0308la/Audentes hakkas siiski ru\u0308nnakul paremini o\u0303nnestuma ning puhkepausiks juhtis Viljandi 17:7."}, {"text_idx": "#000011", "text": "Teise poolaja esimesed ku\u0308mme minutit mo\u0308o\u0308dusid vo\u0303rdselt, aga siis tegid vo\u0303o\u0303rustajad 6:0 vahespurdi ja juhtisid juba 28:12. Lo\u0303puvile ko\u0303lades na\u0308itas tabloo Viljandi 35:14 vo\u0303itu. Vo\u0303imsas viskehoos olid valgevenelased Andrei Hapal ja Sergei Rodjukov, tabades vastavalt 12 ja 7 korda. Mark Lo\u0303pp lisas kuus va\u0308ravat, samas kui Aruku\u0308la/Audentese poolel ja\u0308i kuuele pallurile protokolli kaks tabamust."}, {"text_idx": "#000012", "text": "Eesti meeste karikavo\u0303istluste na\u0308dal algas aga eile, kui esimesena jo\u0303udis veerandfinaali SK Tapa, kes alistas HC Kehra/Primendi 31:24 (18:12) ning pa\u0308a\u0308ses kaheksa hulka koondtulemusega 74:43."}, {"text_idx": "#000013", "text": "Esimeses kaheksandikfinaalpaaris oli edasipa\u0308a\u0308seja po\u0303himo\u0303tteliselt selge juba avama\u0308ngu ja\u0308rel, sest SK Tapa vo\u0303ttis teisele kohtumisele HC Kehra/Primendi vastu kaasa 24-va\u0308ravalise edu. Meistriliigaklubi sai lubada endale ma\u0308ngimist ilma mitme vo\u0303tmema\u0308ngijata, sest koosseisust puudusid Marek Palmsalu, Mihkel Koppelmann ja po\u0303hipommitaja Vahur Oolup."}, {"text_idx": "#000014", "text": "Tapalased asusid kiirelt 5:1 ette ja hoidsid turvalist eduseisu kogu avapoolaja. Va\u0308ravaid tuli seitsmelt erinevalt ma\u0308ngijalt, kuid po\u0303hiliselt tegid skoori Ivary Volkov ja Marten Saar. Kehralaste poolel u\u0308ritasid seisu tasakaalus hoida Kristjan Luuk ja Pavel Semenkov, ent vaheajaks sai Tapa 18:12 eduseisu."}, {"text_idx": "#000015", "text": "Teisel pooltunnil la\u0308ks Kehra/Primendil aega u\u0308le kaheksa minuti, et omapoolselt skoor avada, ent selleks hetkeks oli Tapa visanud juba viis va\u0308ravat ning vahe kasvanud kahekohalise numbrini. Lisaks to\u0303rjus ku\u0308laliste va\u0308ravavaht, alles 14-aastane Madis Valk kaks karistusviset. Kodumeeskonna va\u0308ravatearvet u\u0308ritas endiselt kasvatada Valgust vaid aasta vanem Luuk."}, {"text_idx": "#000016", "text": "Alla noored kehralased siiski ei andnud ja tegid 4:0 vahespurdi, kuid ma\u0308ngu- ega edasipa\u0308a\u0308sejasaatust muuta ei o\u0303nnestunud. Tapa vo\u0303itis 31:24 ja edenes kaheksa parema hulka koondtulemusega 74:43. Volkov ja Saar viskasid seitse ning Alex-Sander Arisalo viis va\u0308ravat. U\u0308leplatsimehena tabas kehralaste poolel Luuk u\u0308heksa korda, Semenkov aitas nelja va\u0308ravaga."}, {"text_idx": "#000020", "text": "Rannaka\u0308sipalli esimesel etapil olid vo\u0303idukad Serviti mehed ja Alatskivi naised"}, {"text_idx": "#000021", "text": "Uuenenud eurosarjades osaleb kaks Eesti tiimi ja neli va\u0308lismaal pallivat eestlast"}, {"text_idx": "#000022", "text": "Uue na\u0308o ja sisu saanud Balti liiga alustab septembri esimesel na\u0308dalavahetusel"}, {"text_idx": "#000024", "text": "HC Kehrast Rootsi siirduv pallur: oli aeg karja\u0308a\u0308ris uus samm ette vo\u0303tta"}, {"text_idx": "#000026", "text": "Viljandi HC ma\u0308ngija siirdub Makedoonia ko\u0303rgliigasse"}]